Ռազմիկ Էդիլյան

Ռազմիկ Արշակի Էդիլյան (), հայ խորհրդային հողագետ, գյուղատնտեսական գիտությունների դոկտոր (1968)։ ՀԽՍՀ գիտության վաստակավոր գործիչ (1990):

Գործունեություն 
1939 թվականին ավարտել է Հայաստանի գյուղատնտեսական ինստիտուտը։ 1956 թվականից եղել է ՀԽՍՀ գյուղատնտեսության մինիստրության հողագիտության և ագրոքիմիայի ԳՀԻ-ի հողերի ծագման և աշխարհագրության բաժնի վարիչ, միաժամանակ (1969 թվականից) տնօրենի գիտական գծով տեղակալ։ Գիտական աշխատությունները նվիրված են ծխախոտի բերքատվության բարձրացման, հանրապետության հողային ծածկույթի բնութագրման, տեղաբաշխման, հողային ֆոնդի հաշվառման, հողերի ծագման, կարգաբանման տեսական սկզբունքների ուսումնասիրմանը, տիպական և ագրոարտադրական առանձնահատկությունների պարզաբանմանը։ ԽՄԿԿ անդամ 1942 թվականից։

Երկեր 
 Ծխախոտի մշակության ագրոտեխնիկան, 1950։
 Ծխախոտի մշակությունը, Ե., 1951 (համահեղինակ)։
 Հայաստանի հյուսիսարևելյան շրջանների հողերը և նրանց ազդեցությունը ծխախոտի որակի վրա, 1958
 Հայաստանի ծխախոտագործական շրջանների հողերը, Ե., 1964
 Սևանա լճի ջրերից ազատված առափնյա հողագրունտների բնութագիրը,
 Почвы Армянской ССР, 1976

Ծանոթագրություններ 

Հայ հողագետներ
Գյուղատնտեսական գիտությունների դոկտորներ